Асабліва пашчасціла жыхарам вёскі Макасічы Івянецкага сельсавета, да іх на свята завіталі салістка групы “Люба-дорага” Святлана Сілівон і саліст ансамбля “Песняры” Аляксандр Заўгародні. Сталічныя артысты выступалі проста на вуліцы пад адкрытым небам і былі па-дамашняму цёпла сустрэты вяскоўцамі. Разам з самадзейнымі артыстамі яны стварылі для людзей незабыўнае свята. У той дзень ушанавалі старэйшага жыхара 87-гадовага Фёдара Барысавіча Пупко, самую маладую вяскоўку Верачку Кухарчык, старасту вёскі Таццяну Іосіфаўну Азарэвіч.